Sprengte bombe fra andre verdenskrig
Orlogskaptein Wiggo Korsvik, fra Forsvarets operative hovedkvarter, fikk oppgaven med å ta initialvurderingen av den udetonerte bomben basert på bilder fra funnstedet på Åsta. Han sier til VG at dette etter all sannsynlighet dreier seg om den tyske flybomben SC 50, som inneholder alt fra 21 til 25 kilo millitært høyeksplosiv TNT. – Det er heldig for gravemaskinen som fant bomben at dette var en tysk flybombe. Disse har brannrøret/detonatoren i senter av bomben, noe som gjør at det er mye mindre sjans for at bomben detonerer når man kommer nær den på denne måten, sier orlogskapteinen til VG. Les også: Fant udetonert bombe på 250 kilo Videre forteller Korsvik at saken kunne vært annerledes dersom det hadde vært snakk om en engelsk flybombe, fordi disse har brannrøret i tuppen og lettere kan gå av. Dette skjedde for noen år siden da noen fiskere dro en engelsk bombe om bord i fartøyet sitt utenfor kysten av Holland. Denne gikk av da den kom om bord og drepte fiskerne.– Dette er snakk om en blindgjenger. Denne typen bombe måtte bli riktig armert før den ble sluppet, dersom den skulle gå av, men i kampens hete ble dette ikke alltid gjort og dette kan være en av grunnene til at den ikke detonerte da den traff bakken, sier Korsvik til VG. Bombefunn: Bonde fant bombe i åkeren sin Forsvaret sendte et team fra Forsvarets ammunisjon og EOD skole på Sessvollmoen, som skal ta en nøyere vurdering av det videre arbeidet med blindgjengeren. Tirsdag kveld ble det besluttet at man skulle foreta en kontrollert sprengning. I den forbindelse ble riksvei 3 stengt og det ble opprettet en sikkerhetssone rundt funnstedet. Veterandagen: Espen Haugeland kastet seg over selvmordsbomber Operasjonsleder Jørn Akre sier til VG at det hender de finner eksplosiver fra krigen i området ved Rena en sjelden gang, men han har ikke hørt om et slikt funn i forbindelse med gravearbeid nær en vei.
Bomben har en dødelig effekt på flere hundre meter om den går av, sier ekspert. Tirsdag kveld foretok Forsvaret en kontrollert sprengning.